Krüger először 11 évesen szerepelt a televízióban, a "Halvsju" nevű, fiataloknak szóló showban. Első áttörését 1988-ban érte el, mikor még a Langhaugen Skole tanulójaként "For vår jord" ("Földünkért") című dalával megnyerte a norvég Melodi Grand Prix-t. Ezzel bejutott az 1988-as Eurovíziós Dalfesztivál az évi, az ír fővárosban, Dublinban tartott döntőjére. Itt ötödik helyet ért el. Még ebben az évben megjelent a "Fasetter" című debütáló lemeze. Ő énekelte Vladimir Cosma szerzeményét, a "You Call It Love" balladát a "L'etudiante" filmben. Ezt a dalt később Richard Sanderson is előadta.